KRAPINSKO-ZAGORSKA ŽUPANIJA

**OSNOVNA ŠKOLA MATIJE GUPCA GORNJA STUBICA**

**49245 GORNJA STUBICA, MATIJE GUPCA 2**

Broj RKP – a: **15657**

Matični broj:  **03033104** OIB: **93929174665**

Šifra djelatnosti:  **8520** **Osnovno obrazovanje**

**OBRAZLOŽENJE FINANCIJSKOG PLANA OŠ MATIJE GUPCA GORNJA STUBICA**

**za 2023. g. i projekcije za 2024. i 2025.g.**

1. **UVOD –SAŽETAK DJELOKRUGA RADA ŠKOLE**

OŠ Matije Gupca Gornja Stubica je osnovnoškolska ustanova sa sjedištem u Gornjoj Stubici, Matije Gupca 2. Sastoji se od matične škole, četiri područne škole i zgrade stare škole. Nastava je organizirana u jednoj smjeni u matičnoj školi i u četiri područne škole u petodnevnom radnom tjednu. Broj učenika zadnjih godina dosta pada. Godine 2019. bilo je upisano 359, 2020.g. 360 učenika, 2021.g. 362 učenika, u 2022.g. imamo 346 učenika. U školi je ustrojeno 25 odjela (jedan odjel – djelomična integracija). U matičnoj školi ima 19 odjela, a u područnim školama 6 odjela (5 kombiniranih).

Nastava, redovna, izborna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovnom planu i programu rada. Osim osnovnog obrazovanja u školi se provodi i posebni program po članku 8. Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju.

U školi provodima program osnovnog glazbenog obrazovanja za instrumente tamburu, gitaru i klavir. Upisano je 56 učenika i imamo četiri razredna odjela glazbene škole.

Zaposleno je 75 djelatnika, ima dosta mladih učitelja i učitelja na zamjeni. Škola ima osam pomoćnika u nastavi (sedam pomoćnika u nastavi financira se preko projekta Baltazar 6, a jednog pomoćnika financira Udruga mladih Feniks).

1. **OPĆI DIO FINANCIJSKOG PLANA**

Prema Zakonu o uvođenju eura kao službene valute u RH propisano je da se financijski planovi donose i objavljuju na način da se vrijednosti iskazuju u euru. Fiksni tečaj konverzije EUR-a iznosi 7,5345.

Ukupni prihodi planirani za 2023.g. iznose 1.579.674,22, a ukupni rashodi 1.599.674,22 eura. U financijski plan uključen je procijenjeni višak 20.000,00 eura koji će se prema odluci utrošiti u 2023.g., a odnosi se na sredstva za provođenje projekta Erasmus+ KA201 (projekti EU), sredstva Učeničke zadruge (vlastiti prihodi) i sredstva Glazbene škole, uplata participacija, planira se nabava instrumenata za nove programe (posebne namjene).

Izvori financiranja su:

Iz proračuna KZŽ -decentralizacija -financiraju se materijalni troškovi, investicijsko održavanje, nabava opreme – sredstva potrebna za osiguranje minimalnih financijskih standarda u sklopu decentraliziranih funkcija, u 2023.g. sredstva ostaju na razini 2022.g. i iznose 48.444,22 eura.

Dodatna sredstva Županije –opći prihodi i primici - namijenjena su za financiranje županijskih natjecanja, škole plivanja, Novigradsko proljeće, projekata – Zalogajčeka, Školske sheme, financiranje plaća i prijevoza PUN Baltazar, naknade e-Tehničaru, održavanje Građanskog odgoja –planirani iznos u 2023.g. je 60.490,00 eura.

 Državni proračun RH –Ministarstvo - iz kojeg se financiraju plaće za zaposlene, prijevoz i ostale

naknade (jubilarne, pomoći, otpremnine dar djeci, božićnica, regres za GO), državna

natjecanja, nabava udžbenika –planirani iznos je 1.375.630,00 eura.

Tekuće pomoći od institucija i tijela EU-projekti EU -projekt Erasmus+ KA201 STEAMing –planiramo prihod 8.520,00 eura, isplata 20% sredstava po završetku projekta.

Pomoći od JLS namijenjena su za sufinanciranje školske kuhinje učenicima, financiranje Novigradskog proljeća za darovite učenike, škole plivanja, plaće pomoćnika u nastavi po modelu 50% KZŽ i 50% JLS – planirani iznos je 19.040.,00 eura.

 Vlastiti prihodi, koje čine prihodi Učeničke zadruge, prihodi od stanarine i iznajmljivanja prostora,

 prodaje staroga papira, uplate djelatnika za prehranu - koriste se za rad Učeničke zadruge,

 prehranu djelatnika i za pokriće materijalnih potreba škole –planirani iznos iznosi 5.500,00 eura.

 Donacije – planiramo 2.000,00 eura, za materijalne rashode i nabavu opreme.

 Prihodi za posebne namjene su prihodi od uplate roditelja za financiranje školske kuhinje, terenske

 nastave, uplate za osiguranje, zakasnine (školska knjižnica), sufinanciranje glazbene škole i

 namjenski se koriste za navedeno –planirani iznos u 2023.g. iznosi 60.050,00 eura.

 Planirani prihodi za 2024. i 2025.g. ostaju na razini 2023.g., dok su rashodi manji za 20.000,00 eura zbog planiranog viška koji planiramo utrošiti u 2023.g.

1. **POSEBNI DIO FINANCIJSKOGA PLANA –obrazloženje programa (aktivnosti i projekata)**

**Opis programa**

Financijskim planom škole sredstva su planirana za provođenje glavnog programa -Osnovno obrazovanje

Ovaj program provodit će se kroz sljedeće aktivnosti i projekte:

* Redovni poslovi ustanova osnovnog obrazovanja
* Oprema, nastavna pomagala OŠ
* Dopunski nastavni i vannastavni program škola – program Građanskog odgoja, dopunska sredstva,oprema škole e-Tehničar – projekt Baltazar –projekt Zalogajček – projekt Školska shema
* Ostali rashodi OŠ

Škola Matije Gupca Gornja Stubica tradicionalno pruža najbolju mogućnost svim našim učenicima za stjecanje potrebnih znanja za život i rad na prvoj razini školovanja. Od svih učenica i učenika tražimo i omogućavamo im postizanje uspjeha, koji odgovara njihovim individualnim sposobnostima. Nama su odgoj i obrazovanje jednako važni.

Humani odnos svih učenika i zaposlenika u školi karakteriziraju cjelokupni život škole, te se doživljavamo kao škola u kojoj svi postižu uspjeh, a razlike su samo u individualnim nadarenostima i opredjeljenjima. Radi zdrave i talentirane djece i svoj smo školski kurikulum, kako se vidi razgranali u smislu potreba razvoja kreativnosti, razvoja sredine i društva u cjelini, te očuvanju kulturne i svake druge baštine, koja nam je od neprocjenjive vrijednosti. Ove ideje, kako se vidi, utkane su u sve segmente kurikuluma.

Školski tim za kvalitetu donio je prijedlog specifičnih ciljeva za našu školu:

* Otvorenost suradnja škole,
* Njegovanje tradicije i kulturne baštine,
* Razvijanje poduzetništva,
* Razvijanjem ekološke svijesti,
* Suradnja s lokalnom zajednicom, roditeljima i studentima,
* Humanitarna djelatnost škole,
* Pravila ponašanja,
* Promicanje zdravog načina života,
* Preventivni program i profesionalna orijentacija,
* Informatizacija i digitalizacija škole,
* Stručno usavršavanje učitelja.

Nastojat ćemo i u naredne tri godine podići kvalitetu nastave na što višu razinu, i to stalnim kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard. Učenike će se poticati na izražavanje kreativnosti, talenata i sposobnosti kroz uključivanje u izvannastavne aktivnosti, natjecanje te druge školske projekte, priredbe i manifestacije.

Škola je uključena u međunarodni Erasmus + projekt KA201 STEAMing.

Ostali projekti: Baltazar , Zalogajček, Školska shema.

Poticat će se kvalitetna komunikacija na relacijama profesor-učenik-roditelj, učenik-učenik, učenik-profesor, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Izvannastavne aktivnosti biti će organizirane preko novinarske grupe, dramskih grupa, glazbenih grupa, sportskih grupa, sekcija Učeničkih zadruga, Eko škole, Crveni križ, Mali volonteri, GLOBE program, Prometne grupe, Medijske grupe, Mali daktilografi, robotika, informatičari, likovne grupe, povijesne grupe, vjeronaučne grupe, igraonice na engleskom i njemačkom jeziku, Male mudrice, Zagorska hiža, Građanski odgoj, prema mogućnostima škole. Učitelji će tijekom školske godine sudjelovati na edukacijama, stručnim skupovima te održavati ogledne satove prema programu Stručnih vijeća.

**Zakonske i druge pravne osnove**

Djelatnost osnovnog školstva ostvaruje se u skladu s odredbama Zakona o odgoju i

obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13 , 152/14 i 7/17) i Zakona o ustanovama (NN broj 76/93,29/97,47/99, 35/08).

Uputama za izradu proračuna KZŽ 2023.-2025. od 24.10.2022.g.

 Godišnji izvedbeni odgojno – obrazovni plan i program rada za školsku godinu 2022./2023.

 kojim su utvrđene sve aktivnosti.

 Školski kurikulum OŠ Matije Gupca Gornja Stubica, nastavne i izvannastavne aktivnosti za

 školsku godinu 2022./2023.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Školsku godinu 2021.-2022. pohađalo je 362 učenika i svi su uspješno završili razred.

Dodatna nastava organizirana je za bolje učenike iz predmeta: matematika, hrvatski jezik, engleski jezik, njemački jezik, priroda, biologija, povijest, geografija, fizika, kemija, vjeronauk i informatika.

Školska natjecanja na kojima su sudjelovali učenici škole: Hrvatski jezik, Njemački jezik, Engleski jezik, Matematika, Informatika, Sigurno u prometu, Mladi tehničari, Geografija, Biologija i Fizika.

Učenici naše škole sudjelovali su na županijskim natjecanjima iz predmeta Informatika, Matematika, Hrvatski jezik, Mladi tehničar, Sigurno u prometu, Njemački jezik, Geografija, Vjeronaučna olimpijada, Biologija, LIDRANO, Kros i Rukomet.

Učenici naše škole sudjelovali su na državnim natjecanjima iz predmeta Hrvatski jezika (plasirala se jedna učenica), mladih tehničara (plasirao se jedan učenik) i na natjecanju u rukometu ekipni 7./8. razred.

Među učenicima 3.razreda provedeno je psihologijsko testiranje, a učenici koji su prošle školske godine identificirani kao daroviti uključeni su u grupu Male mudrice gdje je psihologinja s njima jednom tjedno radila na razvoju vještina i poticanju interesa za usvajanjem novih znanja.

U Gornjoj Stubici, 08.11.2022.

 Ravnateljica:

 Sanja Knezić, prof.